ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
درج فہرست ذاتوں ایس سی اور درج فہرست قبائل ایس ٹی کے صنعت کاروں کے مابین بیداری پیدا کرنے کی غرض سے ،اڈیشہ میں باری پاڑہ ، میور بھنج کے مقام پر ایس سی – ایس ٹی مرکز کا ایک عظیم الشان قومی کانکلیو کا انعقاد کیا گیا
بہت چھوٹی ، چھوٹی اور درمیانہ درجہ کی صنعتوں  کی وزارت نے آج اڈیشہ کے میور بھنج ضلع میں باری پاڑہ میں شہید اسمرتی بھون کے مقام پر ایس سی – ایس ٹی مرکز کے ایک قومی کانکلیو  کا انعقاد کیا۔اس کانکلیو کا مقصد صنعت کاری کے رواج کو فروغ دینا اور این ایس ایس ایچ اسکیم اور وزارت کی دیگر اسکیموں کے بارے میں بیداری پیدا کرنا ہے۔ بھارت کے کمپٹرولر اینڈ آڈیٹر جنرل  جناب گریش چندر مرمو اور ایم ایس ایم ای کے وزیر مملکت جناب بھانو پرتاپ سنگھ ورما اور دیگر اہم اور سرکردہ شخصیات اس موقع پر موجود تھیں۔ اس تقریب میں لگ بھگ 700 ایس سی – ایس ٹی سے تعلق رکھنے والے خواہش مند اور موجودہ صنعت کاروں نے حصہ لیا۔
کانکلیو سے خطاب کرتے ہوئے جناب مرمو نے بھارتی معیشت میں جی ڈی پی میں اس کے کردار اور بھارت سے مجموعی برآمدات میں ایم ایس ایم ای شعبے کے کردار کی اہمیت کو اجاگر کیا۔
اس موقع پر اظہار خیال کرتے ہوئے وزیر مملکت جناب ورما نے بیان کیا کہ ایم ایس ایم ای کا شعبہ نہ صرف کم پونجی کی لاگت پر بڑی تعداد میں روزگارکے مواقع پیدا کرنے میں اہم کردار ادا کررہا ہے۔ بلکہ دیہی اور پسماندہ علاقوں میں صنعت کاری میں بھی مدد کررہا ہے ۔ انہوں نے ایم ایس ایم ای شعبے کو بااختیار بنانے کی غرض سے حکومت کی مختلف النوع اسکیموں کو اجاگر کیا اور کہا کہ اس کا نکلیو کے توسط سے ریاست کے درج فہرست ذاتوں اور درج فہرست قبائل کے صنعت کاروں کو اختراعی خیالات اور باہمی کاروباری مواقع تلاش کرنے اور ان اسکیموں سے زیادہ سے زیادہ فوائد حاصل کرنے کا موقع فراہم ہوگا۔
بھارت کے پرنسپل سائنسی مشیر کے دفتر کے صلاح کار سائنس داں ’جی‘ ڈاکٹر کیتکی باپت نے کانکلیو کے تکنیکی سیشن کی صدارت کی۔ اس تکنیکی اجلاس کے دوران درج فہرست ذاتوں اور درج فہرست قبائل کے خواہش مند اور موجودہ صنعت کاروں کو سی پی ایس ایز ، قرض فراہم کرنے والے اداروں وغیرہ کے ساتھ تبادلہ خیال کے لئے ایک بات چیت کا پلیٹ فارم فراہم ہوا۔ اس پروگرام میں پاور گرڈ کارپوریشن ، اسٹیل اتھارٹی آف انڈیا ، انڈین آئل کارپوریشن مہاندی کول فیلڈ لمیٹڈ جیسے سی پی ایس ایز نے بھی شرکت کی۔ ان اداروں نے اپنے اپنے اداروں کی خدمات سے متعلق پریزنٹیشن دئے۔اس پروگرام میں یوکو بینک، اسٹیٹ بینک آف انڈیا جیسے مالیاتی اداروں نے بھی شرکت کی۔ جنہوں نے ایم ایس ایم ایز سے متعلق قرض فراہم کرنے کی اپنی مختلف اسکیموں کے بارے میں تفصیلات فراہم کیں۔ اس کے علاوہ پروگرام میں آئی آئی ٹی کھڑگ پور ، سینٹرل ٹول روم ، اور ٹریننگ سینٹر بھونیشور اور سینٹرل انسٹی ٹیوٹ آف پیٹرو کیمکلز انجینئرنگ اینڈ ٹیکنالوجی جیسے تربیتی اداروں نے بھی اس پروگرام میں حصہ لیا اور اپنی ٹیکنالوجی اور ہنر مندی کے فروغ سے متعلق اپنے مختلف پروگراموں کا مظاہرہ کرنے کی غرض سے اسٹالس قائم کئے۔اور اس پروگرام میں شرکت کرنے والے درج فہرست ذاتوں اور درج فہرست قبائل سے تعلق رکھنے والے ایم ایس ایم ایز کی موقع پر ہی رجسٹریشن کے لئے سہولت فراہم کرنے کی غرض سے اوڈیئم رجسٹریشن کا ایک ڈیسک بھی قائم کیا۔
ایم ایس ایم ای کی وزارت کے سرکردہ عہدیدار اور اڈیشہ کے ریاستی محکموں کے سینئر افسران بھی اس کانکلیو کے دوران موجود تھے۔
وزیراعظم کا دفتر
وزیر اعظم نے راجیہ سبھا کے رکن پارلیمنٹ جناب راجیو ساتو کے انتقال پر تعزیت کا اظہار کیا
نئی دہلی۔ 16 مئی وزیر اعظم ، جناب نریندر مودی نے راجیہ سبھا کے رکن پارلیمنٹ جناب راجیو ساتو جی کے انتقال پر رنج و غم کا اظہار کیا ہے۔
ایک ٹویٹ میں ، وزیر اعظم نے کہا ، "رکن پارلیمنٹ میرے دوست جناب راجیو ساتو جی کے انتقال سے بے حد رنجیدہ ہوں ۔ وہ بہت باصلاحیت ابھرتے ہوئے قائد تھے ۔ ان کے اہل خانہ ، دوستوں اور حامیوں کے تئیں تعزیت۔ اوم شانتی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض۔ا ج (
U-4530
(
کابینہ
مرکزی کابینہ نے ہندوستان اور انڈونیشیا کے درمیان پرامن مقاصد کے لئے باہری خلا کی دریافت اور استعمال کے شعبے میں اشتراک وتعاون کے لئے فریم ورک معاہدے کو منظوری دی
نئی دہلی، 06فروری 2019: وزیر اعظم جناب نریندر مودی کی صدارت میں مرکزی کابینہ نے ہندوستان اور انڈونیشیا کے درمیان پر امن مقاصد کے لئے باہری خلا کی دریافت اور استعمال کے شعبے میں باہمی اشتراک وتعاون کے لئے فریم ورک معاہدے کو سابقہ تاریخ سے منظوری دی ہے۔دونوں ملکوں کے درمیان اس فریم ورک معاہدے پر 30 مئی 2018 کو جکارتہ میں دستخط کئے گئے تھے۔
نکات کے لحاظ سے تفصیلات:
اس فریم ورک معاہدے سے خلائی سائنس، باہری خلا کی دریافت، خلائی ٹکنالوجی کے استعمال، کرۂ ارض کی ریموٹ سینسنگ، بی آئی اے کے، ٹی ٹی سی اسٹیشن کے مربوط آپریشن اور رکھ رکھاؤ، ہندوستانی گراؤنڈ اسٹیشن کی میزبانی، آئی آر آئی ایم ایس اسٹیشن کی میزبانی، ایل اے پی اے این کے ذریعہ تیار کردہ سیٹلائٹوں کی لانچنگ کے لئے تعاون کی فراہمی اور گراؤنڈ اسٹیشنوں کے باہمی استعمال جیسے باہمی مفادات کے شعبے میں دونوں ملکوں کے مابین اشتراک وتعاون کیا جاسکے گا۔
علاوہ ازیں اس فریم ورک معاہدے سے مخصوص سرگرمیو ں کے لئے معاہدے کو نافذ کرنے کی راہ ہموار ہوگی۔ مزید برآں اس معاہدے کے ذریعہ فریم ورک معاہدے کے اہداف کو حاصل کرنے کے مقصد سے محکمہ برائے خلا ؍ اسرو اور انڈونیشین نیشنل انسٹی ٹیوٹ آف ایرونوٹکس اینڈ اسپیس  کے اراکین پر مشتمل ایک مشترکہ ورکنگ گروپ کا قیام عمل میں لایا جائے گا۔
اہم اثرات:
اس فریم ورک معاہدے پر دستخط سے ہندوستان اور انڈونیشیا کے درمیان باہمی اشتراک وتعاون کو استحکام حاصل ہوگا۔ علاوہ ازیں اس معاہدے کے ذریعہ انڈونیشیا میں خلائی تحقیق سے متعلق ہندوستانی ادارہ کو ٹی ٹی سی اسٹیشن اور آئی آر آئی ایم ایس اسٹیشن قائم کرنے میں مدد ملے گی۔
پس منظر:
ہندوستان اور انڈونیشیا دودہائی سے زیادہ کے عرصے سے خلائی شعبے میں باہمی اشتراک وتعاون کررہے ہیں۔ خلائی تحقیق سے متعلق ہندوستانی ادارہ  نے انڈونیشیا کے بیاک میں گراؤنڈ اسٹیشن قائم کئے ہیں، تاکہ اسرو کے لانچ وہیکل اور سیٹلائٹ مشن کے تعاون کے لئے ٹیلی میٹری ٹرینکنگ اینڈ کمانڈ  فراہم کیا جاسکے۔دونوں ملکوں کے درمیان خلائی شعبے میں فی الحال یہ تعاون 1997 اور 2002 میں ایجنسی سطح  کے مفاہمت ناموں کی بنیاد پر کئے جارہے ہیں۔ 1997 کے مفاہمت نامے کے مطابق پانچ برسوں کے بعد آپریشن، رکھ رکھاؤ اور استعمال کے حقوق رکھنے کے بعد ایل اے پی اے این کو آلات کا ٹائٹل سپرد کیا جانا تھا۔
مذکورہ امور کا لحاظ رکھتے ہوئے حکومتی سطح کے اشتراک وتعاون کو مزید مستحکم کرنے کے لئے اسرو اور ایل اے پی اے این نے پرامن مقاصد کے لئے باہری خلاکی دریافت اور استعمال کے لئے ہندوستان اور انڈونیشیا کے درمیان فریم ورک معاہدے کے ایک مسودے پر بات چیت کی اور 23 تا 26 اپریل 2018 کے دوران جکارتہ میں منعقدہ ہندوستان اور انڈونیشیا کی میٹنگ میں باہمی مفادات کے مفاہمت نامے پر دونوں ملکوں کے درمیان رضامندی ہوئی۔ بعد ازاں امور خارجہ کی وزارت  اور انچارج وزارت کی حیثیت سے وزیر اعظم کی جانب سے ضروری منظوری حاصل کرنے کے بعد اس فراہم ورک کے معاہدے پر 30 مئی 2018 کو انڈونیشیا کے وزیر اعظم کے دورے کے دوران دستخط اور باہمی تبادلے کئے گئے تھے۔
وزیراعظم کا دفتر
وزیر اعظم نے پی وی سندھو کو اپنا پہلا سنگاپور اوپن کا خطاب جیتنے پر مبارکباد دی
وزیر اعظم جناب نریندر مودی نے پی وی سندھو کو اپنا پہلا سنگاپور اوپن کا خطاب جیتنے پر مبارکباد دی ہے۔ جناب مودی نے یہ بھی کہا ہے کہ یہ ملک کے لیے قابل فخر لمحہ ہے اور یہ آنے والے کھلاڑیوں کو بھی ترغیب دے گا۔
مرکزی وزیر کھیل، جناب انوراگ سنگھ ٹھاکر کے ایک ٹوئیٹ کے جواب میں، وزیر اعظم نے کہا:
’’میں پی وی سندھو کو، اپنا پہلا سنگاپور اوپن کا خطاب جیتنے پر مبارکباد دیتا ہوں۔ انھوں نے ایک بار پھر اپنی غیر معمولی کھیل کی صلاحیتوں کا مظاہرہ کیا ہے اور کامیابی حاصل کی ہے۔ یہ ملک کے لیے ایک قابل فخر لمحہ ہے اور یہ آنے والے کھلاڑیوں کو بھی ترغیب دے گا۔‘‘
وزارت خزانہ
ڈی جی جی آئی نے 268 کروڑ روپئے سے زائد کے جعلی قرض رسیدیں بنانے والی کمپنی کا پردہ فاش کیا
نئی دلّی، 13 جنوری / ڈائرکٹوریٹ جنرل آف جی ایس ٹی انٹیلی جنس ، گورو گرام زونل یونٹ ، ہریانہ نے میسرز شیو ٹریڈ انکارپوریشن، دلّی کے مالک جناب نتن جین، ساکن سونی پت، ہریانہ کو جعلی رسیدیں جاری کرنے کے جرم میں گرفتار کیا ہے۔
تحقیقات کے دوران یہ پایا گیا ہے کہ جناب نتن جین مذکور نے میسرز شیو ٹریڈ انکارپوریشن اور ایک دیگر فرم میسرز اوم ٹریڈ ان ایگزم کے ذریعہ فرضی ناموں پر مختلف قسم سامان مثلاً فیرس / نان فیرس، اسکریپ، سلّیوں، نکل، وغیرہ کے لئے تقریباً 268.3 کروڑ روپئے کی جعلی رسیدیں بنائیں۔
ان جعلی رسیدوں کے ذریعہ جناب نتن جین نے تقریباً 41.6 کروڑ روپئے کی فرضی ان پٹ ٹیکس کریڈٹ  کے ذریعہ دھوکہ دھڑی کی۔
جناب نتن جین نے سنٹرل گڈس اینڈ سروسیز ٹیکس ایکٹ  2017 کے سیکشن 132  اور  کے تحت اپنا جرم قبول کر لیا ہے، جو کہ قابل دست اندازی پولیس جرم ہے اور جی ایس ٹی ایکٹ، 2017 کے سیکشن 69  لے تحت نا قابل ضمانت جرم بھی ہے۔ جناب نتن جین کو جی ایس ٹی ایکٹ، 2017 کے سیکشن 69  کے تحت 12 فروری، 2020 کو گرفتار کیا گیا ہے اور 12 فروری، 2020 کو ہی گورو گرام کورٹ میں جوڈیشیل مجسٹریٹ کے سامنے پیش کیا گیا ہے۔ عدالت نے انہیں 14 دن کی جوڈیشیل حراست میں بھیج دیا ہے۔ اس معاملے میں مزید تحقیقات کی جا رہی ہیں۔
۔۔۔۔۔۔
U.760ٰ
م۔ ر۔ر۔ .
(Visitor Counter : 60
خواتین اور بچوں کی ترقیات کی وزارت
بچوں کے تغذیہ میں معاون
خواتین اور بچوں کی ترقی کی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ خوراک کے تحفظ سے متعلق قومی ایکٹ 2013 کے تحت طے کئے گئے تغذیوں کے ضابطے کے مطابق مخصوص عمر سے متعلق معاون تغذیہ تمل ناڈو سمیت سبھی ریاستوں اور مرکز کے زیر انتظام علاقوں کے آنگن واڑ ی مراکز پر بچوں کوفراہم کیا گیا ہے ۔
حکومت، امبریلا انٹی گریٹیڈ چائلڈ ڈیولپمنٹ سروسز اسکیم یعنی بچوں کے فروغ سے متعلق مربوط خدمات کی امبریلا اسکیم کے تحت مختلف اسکیموں اور پروگراموں کو براہ راست ہدف بند دخل اندازیوں کے تحت نافذ کرررہی ہے تاکہ ملک میں غذائیت میں کمی کے مسئلے سے نمٹا جاسکے ۔ ان سبھی اسکیموں کے ذریعہ تغذیہ سے متعلق ایک یا دیگر پہلوؤں سے نمٹا جاتا ہےاوران میں ملک میں تغذیہ سے متعلق نتائج کو بہتر بنانے کی صلاحیت ہے۔غذائیت کی کمی کو دور کرنے کے لئے حکومت نے مشن پوشن 2.0 کا اعلان کیا ہے تاکہ فروغ سے متعلق کارروائیوں پر توجہ مرکو ز کرتے ہوئے تغذیہ سے متعلق متن ، ڈلیوری ، آؤٹ ریچ، نتائج کو تقویت بہم پہنچائی جاسکے ۔تغذیہ کے معیار کو بہتر بنانے ایکریڈیڈ لیباریٹریوں میں جانچ ڈلیوری کو مستحکم کرنے اور لیبریج ٹکنالوجی بہتر بنانے کے لئے اقدامات کئے گئے ہیں تاکہ حکمرانی میں بہتری لائی جاسکے ۔ حکومت نے ریاستوں اور مرکز کے زیر انتظام علاقوں کومشورہ دیا ہے کہ وہ اس بات کو یقینی بنائیں کہ معاون تغذیہ کا معیار کی خوراک کے تحفظ اور معیارات سے متعلق ایکٹ 2006 کے تحت طے کئے گئے معیارات اور ضابطوں کی تصدیق کرتا ہے۔ریاستوں اور مرکز کے زیر انتظام علاقوں کومشورہ دیا گیا ہے کہ وہ غذائیت میں کمی اور اس سے متعلق بیماریوں کی روک تھام کے لئے آیوش نظام کے استعمال کو فروغ دیں ۔13 جنوری 2021 کو جاری کئے گئے سپلیمنٹری نیوٹریشن کی ادائیگی میں کوالٹی کو یقینی بنانے ، ڈیوٹی کرنے والوں کی ذمہ داریاں اور رولز ،خریداری کے طریق کار آیوش طریق کار کی مربوطی اور اعداد شمار اور مانیٹرنگ پوشن ٹریکر کےذریعہ کی گئی ہےتاکہ شفافیت ، کارکردگی اور جوابدہی طے کی جاسکے ۔ خوراک اور متنوع فرق کودور کرنے کے لئے آنگن واڑی مرکزوں پر پوشن واٹیکاؤں کے فروغ میں مدد کے لئے ایک پروگرام بھی شروع کیا گیا ہے تاکہ تغذیہ سے متعلق کارروائیو ں میں روایتی معلومات کو بروئے کار لایا جاسکے ۔
تغذیہ اورصحت مند خوراک پر بیداری پیدا کرنے کے لئ پوشن ابھیان کے تحت کمیونٹی پر مبنی پروگرام اور جن آندولن بھی ایک ضروری عنصر ہے ۔کمیونٹی کو منسلک رکھنے ،مستفیدین کو بااختیار بنانے اور سماجی جوابدہی کو بڑھاکر تقویت بہم پہنچانے کے لئے ہرآنگن واڑی مرکز کی جانب سے کمیونٹی پر مبنی پروگراموں کو منعقد کرنے کی شقیں تیار کی گئی ہیں۔مزید یہ کہ ابھیان کے آغازسےچار پوشن ما ہ اور باقی چار پوشن پکھواڑے بھی منعقدکئے گئے ہیں، جن میں 40 کروڑسے زیادہ کمیونٹی شراکتداری کی سرگرمیاں اور نقل وحرکت دیکھنے میں آئی ہیں۔
صدر جمہوریہ کا سکریٹریٹ
صدر جمہوریہ ہند نے رائے رنگ پور میں شہری استقبالیہ میں شرکت کی
صدر جمہوریہ ہند، محترمہ دروپدی مرمو نے آج  اوڈیشہ کے رائے رنگ پور میں رائے رنگ پور میونسپلٹی کی طرف سے ان کے اعزاز میں دیے گئے شہری استقبالیہ میں شرکت کی۔
اس موقع پر خطاب کرتے ہوئے صدر نے کہا کہ وہ صدر کا عہدہ سنبھالنے کے بعد پہلی بار میوربھنج آئی ہیں لیکن وہ اکثر اپنے گاؤں کے بارے میں سوچتی ہیں۔ اگرچہ وہ سرکاری ذمہ داریوں کی وجہ سے وہاں نہیں آ سکیں لیکن ان کے اہل خانہ، پڑوسی اور گاؤں کے لوگ سب ان کے دل میں ہمیشہ رہتے ہیں۔
اپنے سفر کو یاد کرتے ہوئے صدر نے کہا کہ بچپن سے ہی ان میں بہت کچھ سیکھنے کا جذبہ تھا۔ اگرچہ ان کے والد امیر نہیں تھے لیکن وہ چاہتے تھے کہ وہ اعلیٰ تعلیم حاصل کریں۔ گھر میں وسائل نہیں تھے لیکن قوت ارادی تھی اور جب قوت ارادی ہو تو راستہ خود بخود ہموار ہو جاتا ہے۔ انھوں نے اپنے اساتذہ، پڑوسیوں اور بزرگوں کا احترام کیا جنہوں نے ہمیشہ ان کے سفر کے دوران ان سے محبت اور تعاون کیا۔
صدر جمہوریہ نے کہا کہ رائے رنگ پور میں سری اروبندو انٹیگرل اسکول اینڈ ریسرچ سینٹر میں اعزازی ٹیچر کے طور پر شامل ہونے کے بعد، انہوں نے سری اروبندو کے بارے میں بہت کچھ سیکھا اور وہ ان کے لیے تحریک کا ذریعہ بنے۔ انہوں نے جناب اٹل بہاری واجپائی کو پیار سے یاد کیا اور ان کی مشہور نظم کا حوالہ دیا جس میں انہوں نے خدا سے التجا کی تھی کہ وہ اتنی بلندی حاصل کرنا پسند نہیں کریں گے کہ وہ اپنے ہی لوگوں کو گلے نہ لگا سکیں۔
رائے رنگ پور کے ساتھ اپنے قریبی تعلق کو یاد کرتے ہوئے صدر جمہوریہ نے کہا کہ آج وہ جو کچھ بھی ہیں وہ رائے رنگ پور کی وجہ سے ہیں۔ وہ اس مقام کو شہرت دلا سکیں یا نہ دلا سکیں لیکن وہ رائے رنگ پور کو کبھی بدنام نہیں کریں گی۔
صدر جمہوریہ نے کہا کہ رائے رنگ پور میونسپلٹی کی وائس چیئر پرسن کی حیثیت سے انہیں رائے رنگ پور کی صفائی کی دیکھ بھال کی ذمہ داری دی گئی تھی۔ انھوں نے کہا کہ اگرچہ اس وقت کوئی سوچھ بھارت ابھیان نہیں تھا، لیکن انھوں نے رائے رنگ پور کی صفائی کے لیے کام کیا۔ انہوں نے خوشی کا اظہار کیا کہ لوگ سوچھ بھارت ابھیان کی کامیابی میں اپنا تعاون کر رہے ہیں۔
اس سے پہلے دن میں، صدر جمہوریہ نے بڑا بندھا، رائے رنگ پور کے قریب قومی پرچم لہراتے ہوئے 100 فٹ لمبے پرچم کے ستون کا افتتاح کیا۔ انہوں نے مختلف مقامات پر جناب سنا رام سورین، پنڈت رگھوناتھ مرمو، جناب بیجو پٹنائک اور اتکل گورو مدھوسودن داس کے مجسموں کے سامنے پھول بھی چڑھائے۔
مواصلات اور اطلاعاتی ٹیکنالوجی کی وزارت
حکومت نے بی ایس این ایل انتظامیہ اور یونینوں و ایسوسی ایشنوں کے نمائندوں کی معقول مانگوں پر ہمدردانہ غور کرنے کا یقین دلایا
نئی دلّی ، 18 فروری ؍بھارت سنچار نگم لمیٹیڈ کے کل ہند یونینوں اور ایسوسی ایشنوں کے ذریعہ کل سے شروع ہونے والی تین روزہ ہڑتال کی پکار کے حوالے سے حکومت  اور بی ایس این ایل انتظامیہ ان یونینوں اور ایسوسی ایشنوں کی مختلف مانگوں کے سلسلے میں ان تنظیموں کے نمائندگان سے تبادلہ خیالات میں مصروف ہیں ۔ محکمہ ٹیلی مواصلات کی جانب سے اس بات پر مسلسل زور دیا جاتا رہا ہے کہ حکومت ملک کے ٹیلی کام شعبے میں بی ایس این ایل کی حکمت عملی پوزیشن اور اس کی قوت کو تسلیم کرتی ہے ۔ بی ایس این ایل کو مالی طور پر مستحکم اور فعال بنانے کی تمام تر کوششیں کی جا رہی ہیں اور کی جاتی رہیں گی ۔
بی ایس این ایل کی بحالیات کے لئے ایک جامع تجویز تیار کی جا رہی ہے جو کہ بہت جلد مجاز اتھارٹی کو غور و خوض کے لئے ارسال کردی جائے گی ۔
حکومت اس بات کے از سر نو اعادہ کی خواہش مند ہے کہ بی ایس این ایل انتظامیہ اور یونینوں و ایسوسی ایشنوں کے نمائندگان کے ساتھ ان کی جائز مانگوں کی حمایت اور بحالی کیا جانب رہنمائی کے راستے پر گامزن رہے گی ۔ حکومت کو امید ہے بی ایس این ایل ملازمین اور افسران تنظیم کے مفادات کے پیش نظر ہڑتال پر نہیں جائیں گے جبکہ صارفین کی بنیاد پر ان کے مفاد کا تحفظ اور اعلیٰ معیاری خدمات اور بغیر رکاوٹ کے خدمات فراہم کر کے مالیہ فراہم کریں گے ۔
۔ ۔ ۔ ۔ ۔
۔
U . 1043
(Visitor Counter : 31
نوجوانوں کے امور اور کھیل کود کی وزارت
54کھلاڑیوں سمیت 88 رکنی ہندوستانی دستہ ٹوکیو پہنچا
مرکزی وزیر کھیل جناب انوراگ ٹھاکر اوروزیر مملکت برائے کھیل جناب نیستھ پرمانک نے گذشتہ شام دستے پورے جوش و خروش کے ساتھ روانہ کیا
نئی دہلی۔ 18 جولائی ٹوکیو اولمپک میں شرکت کرنے کے لیے 54 کھلاڑیوں پر مشتمل ایک 88 رکنی ہندوستانی دستہ ، آج ٹوکیو کے ناریتا بین الاقوامی ایئرپورٹ پہنچا۔ کوربے سٹی کے نمائندوں نے ٹیم کا استقبال کرنے کے لئے ایئر پورٹ پہنچے۔ نوجوانوں کے امور اور کھیلوں کے مرکزی وزیر جناب انوراگ ٹھاکر اور نوجوانوں کے امور اور کھیلوں کے وزیرمملکت جناب نیستھ پرمانک نے گذشتہ شب انہیں اندرا گاندھی بین الاقوامی ہوائی اڈے پرہندوستانی دستے کو باضابطہ طور پر روانہ کیا اور نیک خواہشات کا اظہار کیا ۔
بیڈمنٹن ، تیز اندازی ، ہاکی ، جوڈو ، تیراکی ، ویٹ لفٹنگ ، جمناسٹکس اور ٹیبل ٹینس سمیت آٹھ کھیلوں کے کھلاڑی اور معاون عملہ کل رات نئی دہلی سے ٹوکیو کے لیے روانہ ہوا۔ 127 کھلاڑیوں کے ساتھ ، ٹوکیو اولمپک میں ہندوستان کا کسی اولمپک میں مقابلہ کرنے والا یہ اب تک کا سب سے بڑا دستہ ہوگا۔
نوجوانوں کے امور اور کھیلوں کے مرکزی وزیر جناب انوراگ ٹھاکر نے ایر پورٹ پر ہندوستانی دستے سے خطاب کے دوران کہا کہ ٹوکیو اولمپکس 2020 ملک کے لئے ایک اہم موقع ہے اور 135 کروڑ ہندوستانیوں کی نیک خواہشات اس میں شریک ہونے والے کھلاڑیوں کے ساتھ ہیں۔ وزیر موصوف نے مزید کہا کہ آپ کچھ ایسے منتخب افراد ہیں جنہیں یہ شاندار موقع مل رہا ہے اور آپ کو زندگی میں بہت طویل سفر طے کرنا ہے ، لہذا آپ کو اپنا سب سے بہتر دینا چاہئے لیکن تناؤ کے بغیرجیسا کہ وزیر اعظم جناب نریندر مودی نے بھی مشورہ دیا تھا۔ جناب ٹھاکر نے مزید کہا کہ کھلاڑیوں کو مستحکم رہنا چاہئے کیونکہ جب وہ کسی مقابلے میں ملک کی نمائندگی کرتے ہیں تو یہ جذبات کی لڑائی ہوتی ہے اور آخر کار ان کی ذہنی طاقت ہی ہوتی ہے جو ان کی کارکردگی سے جھلکتی ہے۔
ٹوکیو ایئرپورٹ پر ہندوستانی ہاکی ٹیم
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6669
(Visitor Counter : 199
ا قتصادی امور کی کابینہ کمیٹی
کابینہ نے 2022 کے سیزن کے لیے ناریل کی کم از کم امدادی قیمت  کو منظوری دی
ایم ایس پی منافع کے طور پر کم از کم 50 فیصد کی یقین دہانی کراتی ہے
نئی دہلی۔ 22 دسمبر وزیر اعظم جناب نریندر مودی کی زیر صدارت اقتصادی امور کی کابینہ کمیٹی نے 2022 کے سیزن کے لیے کوپرا کی کم از کم امدادی قیمتوں  کو اپنی منظوری دے دی ہے۔
ایسا ناریل، جس سے تیل نکالا جاتا ہے، اس کی عمدہ قسم کی اوسط کوالٹی  کے لیے کم از کم امدادی قیمت  بڑھا کر2022کے لیے10,590روپے فی کوئنٹل کر دیا گیا ہے جبکہ 2021 میں یہ امدادی قیمت 10,335روپے فی کوئنٹل کے بقدر تھی۔ مدوور ناریل کی کم از کم امدادی قیمت کو 2021 کے 10,600روپے فی کوئنٹل سےبڑھا کر 2022 کے سیزن کے لیے 11,000 روپے فی کوئنٹل کر دیا گیا ہے۔اعلان شدہ ایم ایس پی تیل نکالے جانے والے ناریل کے سلسلے میں 51.85 فیصد کے ریٹرن اور مدوور ناریل کے لیے 57.73 فیصدکے ریٹرن کو یقینی بناتی ہے۔اس میں کل ہند اوسط لاگت پیداوار کا لحاظ رکھا گیا ہے۔
مذکورہ منظوری زرعی لاگت نیز قیمتوں کے کمیشن کی سفارشات پر مبنی ہے۔
2022 کے سیزن کے لیے ناریل کے کم از کم امدادی قیمتوں میں اضافہ پیداوار کی اوسط کل ہند اوسط لاگت کے کم از کم 1.5 گنا کی سطح کے تعین کی بنیاد پر کیا گیا ہے، جس کا اعلان حکومت کی جانب سے 2018-19 کے بجٹ میں کیا گیا تھا۔
اس کے ذریعہ 2022 تک کاشت کاروں کی آمدنی کو دوگنا کرنے کی سمت میں اٹھائے جانے والے ایک اہم اور ترقی پسند انہ اقدامات کو یقینی بنایا جائے اور انہیں منافع کے طور پر 50 فیصدکا کم از کم اضافہ حاصل ہوگا۔
قومی زرعی امداد باہمی مارکیٹنگ فیڈریشن آف انڈیا لمیٹیڈ  اور قومی امداد باہمی صارفین فیڈریشن آف انڈیا لمیٹیڈ ، مرکزی کلیدی ایجنسیوں کے طور پر کام کرتی رہیں گی ، تاکہ ناریل لگانے والی ریاستوں میں کم از کم امدادی قیمت کے سلسلے میں قیمتوں کی امداد کے آپریشن کا عمل انجام دیتی رہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14687
(
وزارت دفاع
ڈی آر ڈی او سے ڈی جی کیو اے تک پیناکااسلحہ نظام کی اے ایچ ایس پی منتقلی
آج 25 ستمبر 2020 کو ایک اہم سنگ میل کو حاصل کیا گیا جب پیناکااسلحہ نظام کی اتھارٹی ہولڈنگ سیلڈ پارٹیکولرس  ذمہ داری کو ڈی آر ڈی او کے ذریعے ڈی جی کیو اے کو منتقل کیا گیا۔ اے ایچ ایس پی کی منتقلی پیناکاراکٹس، لانچرس ، بیٹری کمانڈ پوسٹ، لیڈر کم ری پلینشمنٹ اور ری پلینشمنٹ وہیکل کی کامیابی سے پیداوار کے ساتھ ساتھ کوالٹی ایشورینس پروسیس کے کامیاب اسٹیبلشمنٹ کو بیان کرتا ہے۔ اے ایچ ایس پی کی منتقلی کا عمل اے آر ڈی ای ، پُنے کے مقام پر عمل میں آیا جہاں متعدد پیداواری ایجنسیوں، کوالٹی ایشورینس ایجنسیوں، رکھ رکھاؤ ایجنسیوں اور یوزرس کے ذریعے درکار دستاویزات کو رسمی انداز میں اے آر ڈی ای، ایچ ای ایم آر ایل اور وی آر ڈی ای کے ذریعے سی کیو اے  کے حوالے کیا گیا۔
پیناکا ایک آزاد فلائٹ آرٹیلری راکٹ نظام ہے جس کے پاس 37.5 کلو میٹر کا رینج ہے۔ پیناکاراکٹ ایک ملٹی بیرل راکٹ لانچر سے لانچ کیا گیا ہے جس میں 44 سیکنڈ میں 12 راکٹوں کو لانچ کرنے کی صلاحیت ہے۔ اس اسلحہ نظام کو ایچ ای ایم آر ایل ، وی آر ڈی ای اور سی ا ے آئی آر کے اشتراک سے پُنے میں واقع لیب آرمامینٹ ریسرچ اینڈ ڈیولپمنٹ اسٹیبلشمنٹ  کے ذریعے ڈیزائن اور تیار کیا گیا ہے۔
پیناکاراکٹ اور اس کے زمینی نظام فی الحال آرڈیننس فیکٹریز، بی ای ایم ایل، بی ای ایل، ٹاٹا پاور اور ایل اینڈ ٹی ڈیفنس میں تھوک پیداوار کے تحت ہیں۔
ویڈیو کانفرنس کے ذریعے اس پروگرام میں حصہ لیتے ہوئے ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اے ایچ ایس پی منتقلی کو پیناکاراکٹ نظام کی ترقی کی پیش رفت میں ایک تاریخی قدم قرار دیا اور کہا کہ پیناکاراکٹ نظام مسلح افواج کی ضروریات کو پورا کرنے کیلئے طویل راستہ طے کریگا۔
ڈی جی کیواے کے ڈائرکٹر جنرل لیفٹیننٹ جنرل سنجے چوہان ، او ایف بی کے چیئرمین جناب سی ایس وشوکرما، وی ایس ایم اور آرٹیلری کے ڈائرکٹر جنرل لیفٹیننٹ جنرل کے روی پرساد اور آرمامینٹ کمبیٹ انجینئرنگ کلسٹر کے ڈائرکٹر جنرل جناب پی کے مہتہ نے ویڈیو کانفرنس کے ذریعے اس تقریب میں حصہ لیا۔ اے آر ڈی ای میں منعقدہ اس تقریب میں اے آر ڈی ای کے ڈائرکٹر ڈاکٹر وی وینکٹیشور راؤ، ایچ ای ایم آر ایل کے ڈائرکٹر جناب کے پی ایس مورتی، وی آر ڈی ای کے ڈائرکٹر جناب سنگم سنہا، سی کیو اے  کے قائم مقام کنٹرولر جناب اے وی شندےاور سی کیو اے  کی ڈی ڈی جی، قائم مقام کنٹرولر محترمہ ایم جی پی دھنراج بھی موجود تھے۔
-----------------------
م ن۔م ع۔ ع ن
U NO:5874
(Visitor Counter : 183
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ پہلے کی حکومتوں نے کبھی بھی ہندوستان کے وسیع سمندری وسائل کو تلاش کرنے کی پرواہ نہیں کی تھی اور یہ پہلی بار ہوا ہے کہ جناب نریندر مودی کے وزیر اعظم کا عہدہ سنبھالنے کے بعد سمندری وسائل کو تلاش کرنے اور ان کو استعمال کرنے اور ہندوستان کی بلیو اکانومی کو ترجیح دینے کی سنجیدہ کوشش کی جا رہی ہے
مرکزی وزیر شری پد یسو نائک اور ریاستی وزیر سیاحت جناب روہن کھاؤنٹے کی قیادت میں گوا کے وزارتی وفد نے دیگر سینئر حکام کے ساتھ نئی دہلی میں مرکزی وزیر ڈاکٹر جتیندر سنگھ سے ملاقات کی
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر، ڈاکٹر جتیندر سنگھ نے آج یہاں کہا کہ سابقہ حکومتوں نے کبھی بھی ہندوستان کے وسیع سمندری وسائل کو تلاش کرنے کی پرواہ نہیں کی اور نریندر مودی کے وزیر اعظم کا عہدہ سنبھالنے کے بعد یہ پہلی بار ہوا ہےکہ سمندری وسائل کو تلاش کرنے اور ان کا استعمال کرنے اور ہندوستان کی بلیو اکانومی کو ترجیح دینے کی سنجیدہ کوشش کی جارہی ہے۔ انہوں نے ایک بار نہیں بلکہ یوم آزادی کے موقع پر قوم کے نام اپنے دو خطابات کو یاد کیا، جس میں پی ایم مودی نے دیپ اوشین مشن کا حوالہ دیا تھا اور اس طرح اس کی اہمیت کو اجاگر کیا تھا۔
ڈاکٹر جتیندر سنگھ، مرکزی وزیر شری پد یسو نائک اور گوا کے ریاستی وزیر سیاحت روہن کھاؤنٹے کی قیادت میں گوا کے ایک اعلیٰ سطحی سرکاری وفد سے بات کر رہے تھے۔ وفد نے ان سے ریاست گوا میں سیاحت اور سمندر سے متعلق معیشت کو فروغ دینے کے لیے مختلف ممکنہ منصوبوں پر تبادلہ خیال کرنے کے لیے ملاقات کی۔
گوا کے وزیر سیاحت روہن کھاؤنٹے اور ان کی ٹیم نے ڈاکٹر جتیندر سنگھ کے سامنے ارتھ سائنس کی وزارت کے تحت مختلف اسکیموں کے لیے کچھ تجاویز پیش کیں۔ ریاستی وزیر سیاحت کو یقین دلاتے ہوئے کہ وہ ان تجاویز کا جائزہ لیں گے، مرکزی وزیر نے کہا کہ یہ بات قابل ذکر ہے کہ صرف پچھلے سال ہی حکومت ہند نے ارضیاتی سائنس کی وزارت کے ذریعے 75 دن تک جاری رہنے والی دنیا کی سب سے بڑی ساحلی صفائی کی مہم چلائی تھی،جس کا آغاز 17 ستمبر 2022 کو ہوا تھا ،اس مہم کے تحت جب پورے ساحل اور خاص طور پر مہم کے لیے مختص 75 ساحلوں کی صفائی کی گئی۔
ڈاکٹر جتیندر سنگھ نے ایک اوشین ایکویریم بنانے کی ضرورت کا بھی ذکر کیا جس کے لیے وزارت سیاحت کوبھی زیر غور لیا جا سکتا ہے۔
مرکزی وزیر نے مزید کہا کہ وزیر اعظم نریندر مودی کی قیادت میں حکومت ہند نے پہلی بار ہندوستان کے سمندری وسائل کی تلاش شروع کی ہے جن میں بلیو اکانومی کے تحت بہت زیادہ صلاحیت موجود ہے اور جو آئندہ 25 سالوں میں ہندوستانی معیشت میں زبردست اضافہ فراہم کرے گی۔ انہوں نے مزید کہا کہ ان سمندری وسائل کو ماضی میں پہلے کبھی تلاش نہیں کیا گیا تھا۔
مرکزی وزیر نے کہا کہ بلیو اکانومی کا مقصد بحر ہند کے خطے کی سمندری اقتصادی سرگرمیوں کے اندرا سمارٹ، پائیدار، اور جامع ترقی اور مواقع کو فروغ دینا اور سمندری وسائل، تحقیق اور ترقی کے پائیدار استعمال کے لیے مناسب پروگرام شروع کرنا ہے۔
ارتھ سائنس کی وزارت نے جس طرح ریاستی حکومت کی ترجیحات کو سمجھا ہے ریاستی وزیر سیاحت نے اس کی تعریف کی۔
سٹرک ٹرانسپورٹ اور شاہراہوں کی وزارت
انشورنس کے سرٹیفکیٹ میں جائزقراردئے گئے موبائل نمبر شامل کرنے اور حادثے کی تفصیلی رپورٹ کے لئے جاری کیا گیا نوٹی فکیشن
سڑک ،ٹرانسپورٹ اور شاہراہوں کی وزارت نے مورخہ 25 فروری 2022 کو ایک نوٹی فکیشن جاری کیا ہے تاکہ موٹر ایکسیڈینٹ کلیم ٹرائبیونل کے ذریعہ دعووں کے جلد تصفیہ کے لئے سڑک حادثوں کی تفصیلی تحقیقات ، حادثے کی تفصیلی رپورٹ کے ضوابط اور مختلف شراکتداروں کے لئے مقررہ وقت کے ساتھ اس کی رپورٹنگ کو باقاعدہ شکل دی جاسکے ۔ مزید یہ کہ اس نے انشورنس کے سرٹیفکیٹ میں جائز قراردئے گئے موبائل نمبر کو شامل کرنے کا اختیار دیا ہے۔
https://static.pib.gov.in/WriteReadData/specificdocs/documents/2022/mar/doc20223321601.pdf
وزیراعظم کا دفتر
وزیراعظم نےرانی لکشمی بائی کو ان کی جینتی پر یاد کیا
وزیراعظم جناب نریندر مودی نے رانی لکشمی بائی کو ان کی جینتی پر یاد کیا۔ جناب مودی نے کہا کہ ان کی جرأت اور ملک کے لئے ان کے یادگار تعاون کو کبھی نہیں بھلایا جاسکتا۔
ایک ٹوئیٹ میں وزیراعظم نے کہا:
‘‘رانی لکشمی بائی کو ان کی جینتی پر یاد کررہا ہوں۔ ملک کے لئے ان کی جرأت اور ان کے یادگار تعاون کو کبھی بھلایا نہیں جاسکتا ہے۔ نوآبادیاتی حکمرانی کے خلاف ان کی ثابت قدمی تحریک کا ایک وسیلہ بنیں۔ پچھلے سال اس دن جھانسی کے اپنےدورے کی جھلکیاں شئیر کررہا ہوں۔’’